Trupele ruse lansează o nouă ofensivă de amploare în regiunea Kursk. Unitățile ucrainene ar putea fi încercuite la nord-vest de Suja
Trupele ruse au lansat o nouă ofensivă în mai multe locuri din regiunea rusă Kursk. Au apărut imagini video geolocalizate ale luptelor în apropierea fermei Zeleni Șliah (districtul Sujanski), precum și la patru kilometri sud de Olgovka (districtul Korenevski). Aceasta înseamnă că trupele ruse au străpuns linia de apărare ucraineană și au avansat aproximativ cinci kilometri, informează publicația rusă independentă Meduza.io.